Ek het in Augustus in Dar-Es-Salaam, Tanzanië op ’n vlug terug SA toe gewag. Ek het die stad plat geloop om alles te sien.
Ek stap by ’n begraafplaas verby en sien die ou SA-weermagwapen op die grafte. Die begraafplaas word 200% in stand gehou. Alles is soos ‘n spogtuin met iemand wat dit permanent versorg.
Dit is grafte van twee geslagte terug [Eerste Wêreldoorlog] wat daar teen die Duitsers gaan veg het. Ek aanvaar niemand sal daarheen gaan op soek na familiegrafte nie. Ek neem toe al die grafte af, behalwe die paar Duitsers se grafte.
Ek het gedink dit sal wel iemand se familie wees, wat dan sal klarigheid kry en stuur daarom die graffoto’s vir die Bronnie.